CELEX: 32002R0031
Language: el
Date: 2002-01-09 00:00:00
Title: Κανονισμός (ΕΚ) αριθ. 31/2002 της Επιτροπής, της 9ης Ιανουαρίου 2002, για την τροποποίηση του κανονισμού (ΕΚ) αριθ. 669/97 του Συμβουλίου σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ψάρια και προϊόντα αλιείας καταγωγής Νήσων Φερόε

Avis juridique important

|

32002R0031

Κανονισμός (ΕΚ) αριθ. 31/2002 της Επιτροπής, της 9ης Ιανουαρίου 2002, για την τροποποίηση του κανονισμού (ΕΚ) αριθ. 669/97 του Συμβουλίου σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ψάρια και προϊόντα αλιείας καταγωγής Νήσων Φερόε  

Επίσημη Εφημερίδα αριθ. L 006 της 10/01/2002 σ. 0036 - 0036

Κανονισμός (ΕΚ) αριθ. 31/2002 της Επιτροπήςτης 9ης Ιανουαρίου 2002για την τροποποίηση του κανονισμού (ΕΚ) αριθ. 669/97 του Συμβουλίου σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ψάρια και προϊόντα αλιείας καταγωγής Νήσων ΦερόεΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 669/97 του Συμβουλίου, της 14ης Απριλίου 1997, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα ψάρια και προϊόντα αλιείας καταγωγής Νήσων Φερόε, και τον καθορισμό της μεθόδου τροποποίησης και προσαρμογής των εν λόγω μέτρων καθώς και για την κατάργηση του κανονισμού (ΕΚ) αριθ. 1983/95(1), όπως τροποποιήθηκε τελευταία από τον κανονισμό (ΕΚ) αριθ. 2471/1999 της Επιτροπής(2), και ιδίως τα άρθρα 5 και 6,Εκτιμώντας τα ακόλουθα:(1) Με την απόφαση αριθ. 2/2001 της μεικτής επιτροπής ΕΚ/Δανίας Φερόων Νήσων, της 11ης Ιουλίου 2001, τροποποιήθηκε ο πίνακας του παραρτήματος ΙΙ του πρωτοκόλλου αριθ. 1 της συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Φερόων Νήσων, αφετέρου(3), με την αύξηση της ετήσιας δασμολογικής ποσόστωσης για τις γαρίδες και τους μικρούς αστακούς Νορβηγίας, παρασκευασμένα ή διατηρημένα, από 2000 σε 3000 τόνους. Η απόφαση άρχισε να ισχύει την 1η Σεπτεμβρίου 2001.(2) Ο όγκος της ετήσιας δασμολογικής ποσόστωσης για τις γαρίδες και τους μικρούς αστακούς Νορβηγίας, που αναγράφεται στο παράρτημα του κανονισμού (ΕΚ) αριθ. 669/97 υπό τον αύξοντα αριθμό 09.0679, πρέπει να τροποποιηθεί ώστε να ληφθεί υπόψη η αύξηση αυτή.(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο παράρτημα του κανονισμού (ΕΚ) αριθ. 669/97, ο όγκος της ετήσιας δασμολογικής ποσόστωσης για τις γαρίδες και τους μικρούς αστακούς Νορβηγίας, παρασκευασμένα ή διατηρημένα, υπό τον αύξοντα αριθμό 09.0679, αυξάνεται σε 3000 τόνους.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Σεπτεμβρίου 2001.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 9 Ιανουαρίου 2002.Για την ΕπιτροπήFrederik BolkesteinΜέλος της Επιτροπής(1) ΕΕ L 101 της 18.4.1997, σ. 1.(2) ΕΕ L 301 της 24.11.1999, σ. 3.(3) ΕΕ L 219 της 14.8.2001, σ. 29.